**Najava posveta in okrogle mize z naslovom**

**PODPORA ZA SOCIALNO VKLJUČEVANJE NA TRG DELA**

**Izzivi zaposlovanja oseb z motnjo v duševnem razvoju**

Spoštovani!

CUDV Črna na Koroškem, v okviru 50. obletnice obstoja in 40. obletnice odprtja prve delavnice pod posebnimi pogoji, organizira posvet in okroglo mizo na temo »**Izzivi zaposlovanja oseb z motnjo v duševnem razvoju«.**

Posvet smo poimenovali **»Podpora za socialno vključevanje na trg dela«.**

Na posvetu želimo predstaviti izzive, s katerimi se srečujemo pri vključevanju oseb z motnjo v duševnem razvoju na trg dela. Z različnih vidikov bomo izpostavili smernice in izhodišča za dobro in kvalitetno skupnostno sodelovanje na tej poti.

Cilj posveta je iskanje sodobnih usmeritev za še bolj samostojno in neodvisno vlogo uporabnika v skupnosti in na trgu dela.

Posvet bo v sredo, 28. novembra 2018, v Kulturnem domu Črna na Koroškem.

Namenjen je vsem, ki so vključeni v proces zaposlovanja oseb z motnjo v duševnem razvoju.

S tem dopisom vas vabimo, da razmislite o vaši udeležbi na posvetu.

Posveta se lahko udeležite kot aktivni udeleženec s predstavitvijo plakata na temo posveta. Plakati naj predstavljajo izključno primere dobrih praks, s področja vključevanja uporabnikov z motnjo v duševnem razvoju na trg dela. Prijava za plakat naj bo opremljena s kratkim vsebinskim povzetkom.

Na posvetu bodo predstavljeni aktualni prispevki iz stališča strokovne prakse na temo »Podpora za socialno vključevanje na trg dela.«

V drugem delu posveta pa bo organizirana okrogla miza z vabljenimi gosti strokovne javnosti.

Posveta se lahko udeležite tudi kot slušatelj.

Vaše prijave za pripravo plakata na temo Podpora za socialno vključevanje na trg dela pričakujemo do 26. oktobra 2018 na e - naslov: info@cudvcrna.si. Po prijavi vam bomo poslali nadaljnja navodila za pripravo plakata.

Kmalu vam bomo poslali vabilo. Na vabilu bodo vsi potrebni podatki za prijavo.

Najavo vam pošiljamo tudi v lahko berljivi obliki.

Z lepimi pozdravi,

 Direktorica Dalja Pečovnik,l.r.

 mag.org. in men.soc.dej.